आधिकारिक विराट कोहली ऐप में कोहली के क्रिकेट करियर का पूरा ब्योरा मिलेगा। जैसे कि कोहली ने कितने मैच खेले हैं? कितने रन बनाए हैं? अगर आप आंकड़ों में बहुत ज़्यादा रुचि नहीं रखते हैं तो आप कोहली के जीवन से जुड़े सवालों के जवाब दे सकते हैं। आप सही जवाब देने पर प्वाइंट कलेक्ट करेंगे जिनका इस्तेमाल विराट कोहली मर्चेनडाइज़ खरीदने के लिए किया जा सकेगा। ऐप में अलग से स्टोर भी है जहां से आप चाहें तो शॉपिंग कर पाएंगे। आप चाहें तो ऐप Journey टैब पर टैप करके विराट कोहली के रिकॉर्ड से भरे करियर पर नज़र डाल सकते हैं। इस ऐप में कोहली का फिटनेस चैलेंज भी उपलब्ध है।